Γιώργος Γούσης: «Τα Μαγνητικά Πεδία είναι μια ταινία για δύο ανθρώπους που μόλις συναντήθηκαν» - POPAGANDA\n«Δεν ξέρω πως θα ήταν στα χέρια κάποιου άλλου, αυτή η ιδέα. Ο κομίστας Γιώργος Γούσης όμως στην πρώτη του αυτή ταινία, επιλέγει την ανατροπή. Και σκίζει! Δίνει το ελεύθερο στους δυο πρωταγωνιστές του (Έλενα Τοπαλίδου και Αντώνη Τσιοτσιόπουλο, αδιανόητα απολαυστικοί), να συνδράμουν στο σενάριο, κάνοντας και λέγοντας τα δικά τους, μοιράζοντας έτσι τα credits στο τέλος και στους τρεις. Επιλέγει, ίσως λόγω κόστους, ένα τετράγωνο καρδάρισμα από κασέτα MiniDV φιλμ και μια κάπως 90ς αισθητική καταγραφή που κάνει την θέαση πιο εύθυμη και απρόβλεπτη (πόσο ευφυής λύση). Και δεν μπερδεύει τον συνεχόμενο, τίγκα σε ολόσωστες κωμικές παρεμβάσεις, διάλογο τους, με ξένα στοιχεία. Και πρόσωπα. Η έξτρα διπλή παρουσία του νεκροθάφτη, με την «έλα να σου δείξω πως παίζεται η φυσική κωμωδία» αυθόρμητη τεχνική, τονίζει περισσότερο αυτό ακριβώς. Τον ακράτητο νεορεαλισμό στις λέξεις και την λειτουργική κωμικότητα στις λεπτοδουλεμένες σκηνοθετημένες σκηνές που ξέρουν επιτέλους τι σημαίνει ρυθμός και μέτρο».\nΑυτά είχα γράψει μεταξύ άλλων, λίγους μήνες πριν, για τα Μαγνητικά Πεδία, μια από τις ταινίες που αγάπησα περισσότερο στο τελευταίο Φεστιβάλ Θεσσαλονίκης, και να που ήρθε και η ώρα να την «μοιραστώ» και σε κάποιο ωραίο θερινό σινεμά, μια ιδέα που ζαχάρωνα από τότε.\nΜε τον Γιώργο Γούση, σκηνοθέτη της ταινίας, δώσαμε ραντεβού στο match point σε ένα πεζόδρομο στις αρχές της Λεωφόρου Αλεξάνδρας, μέσα στη βοή της πόλης, λίγα μέτρα από το αγαπημένο του bar, τον Ίμερο, αυτό με τα ωραία ελληνικά. Ξεκαθάρισα αμέσως τη θέση μου, «είμαι νούμερο ένα φαν της ταινίας σου» του είπα πριν καν μου πει καλημέρα, και τον άφησα, εκεί πάνω στις πρώτες γουλιές του καφέ, να μου εξηγεί πώς μπορεί να κάνει κάποιος ταινία με κόστος 6.500 ευρώ μέσα στην πανδημία και μάλιστα μια ταινία που έχει μεγάλες πιθανότητες να αποτελέσει και την πρόταση της Ελλάδας για τα επόμενα όσκαρ (η μάχη σύμφωνα με τις προβλέψεις θα είναι αμφίρροπη, ανάμεσα σε αυτή και την Αγία Έμυ, το επίσης εξαιρετικό ντεμπούτο της Αρασέλης Λαιμού)\n«Το καλοκαίρι του ’20 -να σου θυμίσω πως μόλις είχαμε βγει από το πρώτο lockdown- σκηνοθέτησα ένα βίντεο κλιπ (Παιδί Τραύμα: Στοπ) και σε αυτό γνώρισα την Έλενα (Τοπαλίδου), αγαπηθήκαμε και είπαμε πως έπρεπε να συνεργαστούμε ξανά. Κάποιες μέρες μετά είχα πάει τυχαία με τον Γιώργο (Κατσαλιάρης, Διευθυντής Φωτογραφίας) στην Κεφαλονιά και εντυπωσιαστήκαμε με το τοπίο. Οδηγήσαμε αρκετά και συνειδητοποιήσαμε τις αλλαγές που σου δίνει μέσα σε μόλις ένα κάδρο. Στο ίδιο νησί, τόσο διαφορετικές επιλογές, ακόμη κι όταν απλά στρίβεις λίγο την κάμερα. Λέγαμε πόσο εύκολα θα μπορούσε να κάνεις ένα road movie. Να νομίζεις πως οι πρωταγωνιστές σου ταξιδεύουν χιλιόμετρα και αυτοί απλά να έχουν πάει στην άλλη πλευρά του βουνού λίγες δεκάδες μέτρα πιο εκεί».\nΗ αλήθεια είναι πάντως πως δυσκολεύτηκα να καταλάβω που είχαν γίνει τα γυρίσματα. Είναι μεγάλο νησί και έχει ένα από τα μεγαλύτερα βουνά στην Ελλάδα, οπότε αλλάζει εύκολα κλίμακα. Και άνθρωποι που ξέρουν την Κεφαλονιά δεν την αναγνωρίζουν σε όλες τις εικόνες της.\nΠόσο εύκολο ήταν να κάνεις μια ταινία με τόσο μικρό μπάτζετ; Είχα κερδίσει μια υποτροφία 8.000 από το Artworks του Ιδρύματος Νιάρχος και τα έβαλα σε αυτή (τελικά κόστισε 6.500). Η απόφαση ήταν να κάνουμε μια ταινία με πολύ μικρό συνεργείο, εμείς και εμείς. Είμασταν εφτά άτομα, ζούσαμε μαζί, κοιμόμασταν μαζί, ταξιδεύαμε, τρώγαμε μαζί. Μέσα σε μια μέρα μπορεί να γινόταν κάτι, το οποίο μετά να το εκμεταλλευόμασταν. Σενάριο δεν είχαμε. Πήγαμε ουσιαστικά με μια περίληψη σεναρίου. Παράγραφοι που περιγράφανε τι γίνεται στη πρώτη σκηνή, στη δεύτερη, στην τρίτη… Έτοιμοι διάλογοι δεν υπήρχαν. Μόνο ένας σκελετός. Η απόφαση ήταν ένα “πάμε να κάνουμε αυτό το πείραμα, αυτό το ταξίδι και ότι βγει”. Δεν ξέραμε αν θα βγάλουμε μικρού μήκους ή μεγάλου μήκους. Το μόνο που ξέραμε ήταν πως θα είχαμε 10 μέρες για γύρισμα. Βάλε και άλλες τρεις, τέσσερις μέρες, για έξτρα λήψεις με το αυτοκίνητο μετά χωρίς τους ηθοποιούς, τι βγαίνει, κάπου δύο εβδομάδες.\nΚαι όλα κύλισαν ομαλά; Αν το θέλει το σύμπαν θα σου κάτσουν όλα. Ακόμη και οι ατυχίες ήταν υπέρ της ταινίας. Αν ξέρεις τον πυρήνα της, την βάση της, βλέπεις αυτό που μοιάζει με ατυχία σαν δώρο και άλλα πράγματα που τα έχεις σχεδιάσει και δεν δουλεύουν σαν ανάγκη να τα αφήσεις στην άκρη- δεν χρειάζεται να επιμένεις. Σκέψου τη σκηνή στο εστιατόριο που έχει μια φοβερή αμηχανία. Ήταν το πρώτο γύρισμα, οπότε είχε από μόνη της μια συγκεκριμένη αμηχανία. Και μετά το βλέπεις και λες, ναι, εντάξει, καλώς, έτσι ακριβώς θα έπρεπε να είναι η πρώτη τους συνάντηση επι της ουσίας. Όλα αμήχανα. Αλλά αυτό είναι η ταινία, μια ιστορία για δύο ανθρώπους που μόλις συναντήθηκαν Αν δεν ξέρεις τίποτα, μέχρι τη σκηνή αυτή θα μπορούσε να είναι και θρίλερ.\nΜια ταινία για δύο άγνωστους ανθρώπους που κάθονται ο ένας απέναντι από τον άλλο και μιλάνε. Με μια απολαυστική κανονικότητα: Είναι μια ταινία για την αδιόρατη δύναμη της συντροφιάς. Αυτοί μαγνητίζονται ο ένας από τον άλλο και αυτό το νησί, αυτός ο χώρος, είναι ένα μαγνητικό πεδίο γι’ αυτούς. Τα δυο αντίθετα φορτία που τα φέρνει κοντά. Είναι αυτό που λέμε καμιά φορά, όλα θα ήταν καλύτερα αν είχαμε λίγη καλή παρέα.\nΥπάρχει συνταγή για να πεις καλά, κατανοητά, μια ιστορία; Στο σινεμά ψάχνεις για δράσεις, αλλά αν καταφέρεις και είναι όλα στην κατάλληλη θέση, έχεις τις κατάλληλες φάτσες στη κατάλληλη ώρα, στο κατάλληλο φως, με τα κατάλληλα λόγια, ότι και να κάνεις, ένα βλέμμα, μια στάχτη που θα πέσει, είναι η σωστή σκηνή. Κι ο άλλος που θα κάτσει να το δει, θα ήθελε πολύ να είναι μέσα σε αυτή τη στιγμή, γιατί θα τον έχεις απορροφήσει. Και πάντα υπάρχει και το οξύμωρο. Στην ταινία πας και τραβάς κάτι που φαίνεται σαν ζωή και στη ζωή ψάχνεις να βρεις τις στιγμές που μοιάζουν σαν ταινία.\nΠόσο συνηθισμένο είναι να παρατάς τα πάντα έστω για λίγο, αποζητώντας ένα διάλειμμα, όπως κάνει η κεντρική ηρωίδα; Αυτό που σκεφτόμουν αρχικά είναι πως οι δυο χαρακτήρες θα είναι κοντά στους ανθρώπους που παίζουν. Εξ’ ού και η Έλενα όπως και στην πραγματικότητά είναι χορεύτρια και έχει έναν άντρα και ένα παιδί. “Είδα τον εαυτό μου σε μια αντανάκλαση και δεν με αναγνώρισα” λέει σε κάποια φάση, αυτό είναι το βασικό της background, κάνει ένα break, ούτε ξέρει γιατί. Η γνωριμία με έναν άγνωστο έχει μια γοητεία, είναι σαν ένα κινηματογραφικό παραμύθι. Πολλές φορές λένε για το σινεμά πως πρέπει να είναι ρεαλιστικό. Η κάμερα θα στρίψει εκεί που είναι το παράταιρο. Αυτοί οι δύο είναι ακουμπισμένοι σε ένα δέντρο με τα χρώματα από πίσω στο θεό, κι αυτή λέει “σε παρακαλώ πάμε γιατί δεν έχω τι να κάνω, το μόνο που θέλω είναι να πω είναι μερικά τραγούδια και να με ακούει κάποιος”. Και κάθεσαι και λες, ναι πάμε. Γιατί το θέμα είναι αν σε πείθει στην πραγματικότητα, όχι αν είναι από μόνο του πραγματικό.\nΚι αυτός; Ψάχναμε να βρούμε μια αποστολή, ώστε να την παρασύρει να πάει μαζί του, έπρεπε να βρούμε κάτι σημαντικό, αλλά και ασήμαντο ταυτόχρονα. Για καιρό το ψάχναμε, θέλαμε να έχει και ένα κινηματογραφικό βάρος. Όταν ο Αντώνης (Τσιοτσιόπουλος ) είπε σε κάποιον πως σκοπεύει να κάνει ταινία στο νησί και του απάντησε αυτός πως είχε πάει μια φορά για να μεταφέρει τα κόκαλα του παππού του, καταλάβαμε αμέσως πως είχαμε βρει αυτό που ψάχναμε. Απλά αποφασίσαμε πως στην ταινία καλό θα ήταν να μην έχει τόση στενή συναισθηματική επαφή και είπαμε να είναι της θείας του, ένα θέλημα, μια αγγαρεία για τη μάνα του.\nΤο σοβαρό που κρύβεται μέσα στο αστείο ή και το αντίθετο: Ότι πάει να πικάρει σε σοβαρότητα στην ταινία, αμέσως έχω την τάση να το αποδομώ. Σκέψου και την σκηνή στο πιάνο που τραγουδά και μετά τι γίνεται.\nΜιλάμε για το σοβαρό και το αστείο και το πρώτο πράγμα που σκέφτομαι είναι αυτή η φοβερή φιγούρα του νεκροθάφτη: Ο Νίκος Σπανίδης. Ξυλουργός στο επάγγελμα. Φοβερός τύπος. Η δεύτερη σκηνή μαζί του δεν θα υπήρχε αν δεν υπήρχε αυτός. Οι λήψεις του βγήκαν αμέσως. Και επειδή καταλάβαμε τη δύναμη της σκηνής στο νεκροταφείο σκεφτήκαμε πως δεν μπορεί αυτό ο άνθρωπος να μη ξαναεμφανιστεί κάπου και έτσι του φτιάξαμε και μια δεύτερη εμφάνιση. Έτσι φτιάχναμε το σενάριο. Επί τόπου. Αυτό που λέγαμε για ατυχίες και τυχερά. Η σκηνή στα ραντάρ έγινε δύο φορές. Την πρώτη δεν γράφτηκε τίποτα. Γυρίσαμε πίσω και είχε γράψει λίγα δευτερόλεπτα. Και δεν ήταν ότι χάθηκε όλη η μέρα αλλά ότι χάθηκε η εμπιστοσύνη στην κάμερα για όλες τις μέρες. Γυρνάγαμε κάθε μέρα και είχαμε στην άκρη του μυαλού μας πως μπορεί αυτό να έχει ξαναγίνει. Και να μην έχουμε ταινία.\nΒρήκατε τι έφταιγε; Μπορεί η υγρασία. Σκέψου όμως πως η δεύτερη μέρα στα ραντάρ ήταν καλύτερη από τη πρώτη και πως τότε σκεφτήκαμε και το όνομα της ταινίας.\nΠεριμένατε την τόση αποδοχή από κριτικούς και κοινό; Ήταν ηδονιστική η αίσθηση στα γυρίσματα και είχαμε δεθεί πολύ μεταξύ μας. Περνάγαμε καλά και λέγαμε, εντάξει, λίγο από αυτό να περάσει προς τα έξω, δεν μπορεί, θα είναι καλό.\nΗ ταινία απέσπασε 6 βραβεία στο Φεστιβάλ Θεσσαλονίκης, μεταξύ των οποίων τον Χρυσό Αλέξανδρο Film Forward, και τώρα είναι υποψήφια για 7 Ίρις στα βραβεία της Ελληνικής Ακαδημίας Κινηματογράφου: Εμείς απλά θέλαμε να κάνουμε μια ταινία, δεν σκεφτόμασταν πως θα βγει και αν θα αρέσει ή δεν θα αρέσει, δεν υπήρχε καν στο μυαλό μας η αντίδραση του κόσμου, αυτή η ταινία έχει περάσει τα όρια που είχαμε θέσει κατά πολύ. Η απρόσμενη επιτυχία καμιά φορά είναι τρομερή παγίδα, είναι θέμα βεβαίως διαχείρισης. Δεν ξέρω πως γράφουν αυτά στην πραγματικότητα μέσα μου, βεβαίως και με χαροποιεί όλο αυτό, περισσότερο όμως σκέφτομαι ότι αυτό μάλλον θα μου δώσει τη δυνατότητα να ξανακάνω ταινία. Και να πληρώσω και τον κόσμο.\nΤι θα έκανες τότε: Θα έκανα αυτό που ήθελε η ίδια ταινία να κάνω. Σε αυτή την ταινία δεν πληρώθηκε κανείς, οπότε θα ήταν πρόκληση να έχουμε ένα μπάτζετ που θα έπρεπε να διαχειριστούμε κι αλλιώς. Δεν μπορείς να το ξανακάνεις έτσι. Η ιδέα θα ήταν να παραμείνει το κλίμα, να παραμείνει αυτή η αίσθηση της ελευθερίας με πιο πολλά λεφτά όμως και μεγαλύτερο συνεργείο.\nΗ βοή από την Πατησίων εισχωρεί στο κινητό και μπερδεύεται ανάμεσα στις λέξεις. Θυμάμαι πάλι τη σκηνή της Τοπαλίδου στο πιάνο. Τραγουδά, άκρως συγκινητικά, το «θέλω να πάψεις να γελάς, θέλω να κλαις» ένα παλιό ρεμπέτικο του Σταύρου Τζουανάκου. Κάποια στιγμή ξεχνά τα λόγια της. Μετά τα βρίσκει και ξαναρχίζει με ένα απίστευτα αληθινό κινηματογραφημένο τρόπο. Τον ρωτάω, τι άλλο θα μπορούσε να τραγουδά εκείνη την ώρα, αντί γι’ αυτό. «Κολλάω τώρα» μου λέει «θα σου στείλω μετά κάποια, με μήνυμα. Δεν ξέρω όμως γιατί, το μόνο που μου έρχεται αυτή τη στιγμή, είναι ένας στίχος του Άλκη Αλκαίου από το Λούνα Παρκ του Μητροπάνου (σε μουσική Θάνου Μικρούτσικου). “Τα μάτια σου έκλεισες και με άφησες απέξω”. Ένας απλός όμορφος στίχος για να πεις κάτι τόσο μεγάλο.\n“Τρία κομμάτια που θα άκουγα επίσης με πολύ χαρά από την Τοπαλίδου στο πιάνο”\nΝίκος Παπάζογλου- Κάνε πως μ’ αγαπάς\nΠαύλος Σιδηρόπουλος – Η γομολάστιχα\nΒασίλης Τσιτσάνης , Πόλυ Πάνου- Της ταβέρνας το ρολόι\nΜε αφορμή την κυκλοφορία της ταινίας στους κινηματογράφους, 8 κομίστες φτιάχνουν τα δικά τους σκίτσα, εμπνευσμένα από την ταινία (Παναγιώτης Πανταζής, Κανέλλος Μπίτσικας, Γεωργία Ζάχαρη, Στέλλα Στεργίου, Στέφανος Ρόκος, Δημήτρης Ρόκος, Σοφία Ροζάκη και Φωκίων Ξενος). Η έκθεση θα φιλοξενείται στα θερινά σινεμά που θα προβάλλονται τα Μαγνητικά Πεδία,\nΗ ταινία “Μαγνητικά Πεδία”βγαίνει από τις 19 Μαΐου στους κινηματογράφους και σύντομα αποκλειστικά στο cinobo.com.


(18/12) Σχόλια, παρατηρήσεις και επιλογές για επενδυτές-\nΤο ότι γράφαμε, γράψαμε ή γράφουμε καλά, πολύ καλά ή και άκρως εγκωμιαστικά σχόλια και εκτιμήσεις γία μία εταιρεία δεν σημαίνει αυτόματα ότι αυτά θα ισχύουν αιώνια. Αν κάτι δεν πάει καλά και υποπέσει στην αντίληψη μας αμέσως θα αλλάξουμε το τροπάριο. Δεν μπορούμε να αντιληφθούμε αυτή την νοοτροπία του… “Μα ο μικρομέτοχος έγραφε καλά σχόλια ή και “ύμνους” για μία μετοχή και τώρα την έχει πάρει ο έξω από εδώ. Π.χ η περίπτωση της ΕΚΤΕΡ…\nΌπου αμέσως με την δημοσίευση των ανεπάντεχα άσχημων, αποκαρδιωτικών αποτελεσμάτων ειδοποιήσαμε. Κι άλλο να φεύγεις στα 1,7000 κι άλλο να την βλέπεις τώρα στα 1,1000 και να σου φταίει ο μ/μ.\nΣυνήθως ή μάλλον σχεδόν πάντα τα παράπονα γίνονται για χαρτιά της μικρής και μικρομεσαίας κ/φσης, ενώ σπανιότατα γίνονται για τα Υψηλής ή Μεσαίας Κ/φσης.\nΕμφανέστατη η διαφορά νοοτροπίας και χρηματιστηριακού επιπέδου για τα υψηλά και τα χαμηλά πατώματα του ταμπλό.\nΤΗΝ ΕΛΓΕΚΑ την δώσαμε στα 0,1800 -0,2000 διπλασιάστηκε και μάλιστα σύντομα, αλλά μερικοί παραπονιούνται… Την πήραν, βλέπετε, στα 0,3200…\nΤην ΠΕΡΦ στα 2,3000 – 2,4000 ευρώ πήγε πάνω και από τα 4,0000 ευρώ, χθες έκλεισε στα 3,9200 και… γιατί δεν ανεβαίνει, γιατί δεν κάνει κομμάτια κι άλλα χαριτωμένα…\nΚι ας τους γράφεις χίλιες φορές… Αυτά τα χαρτιά δεν είναι για χόρταση, μην τα κυνηγάτε, τοποθετείστε 1500 με 2000 ευρώ το πολύ κ.λπ κ.λπ.\nΠΡΟΣΟΧΗ: Η εσωτερική αξία της μετοχής (intrinsic value).\nΧΑΡΤΙΑ ΜΕ μικρή εμπορευσιμότητα ταλαιπωρούνται και από τις ανάγκες λόγω εορτών αρκετών επενδυτών, με τους αγοραστές να τους περιμένουν ολοένα και χαμηλότερα. Θα επανέλθουν όμως πιο δυνατά από τις αρχές του 2020, ίσως και ενωρίτερα.\nΟΠΟΙΟΙ φίλοι αναγνώστες θέλουν τις Top7 λίστες του 2020 (μεγάλη επιμονή με mails) ας στείλουν αίτημα στο press@mikrometoxos.gr. Για προσωπική τους ενημέρωση και μόνον.\nΚΟΙΜΗΘΗΚΑΜΕ ΟΛΟΙ ΜΑΣ!!!\nΤην υποβολή υποχρεωτικής δημόσιας πρότασης προς όλους τους κατόχους μετοχών της ΙΧΘΥΟΤΡΟΦΕΙΑ ΣΕΛΟΝΤΑ ανακοίνωσε η ANDROMEDA SEAFOOD SOCIEDAD LIMITADA\nΟ Προτείνων προσφέρει €0,10 σε μετρητά, για κάθε Μετοχή της Δημόσιας Πρότασης που του προσφέρεται νόμιμα και έγκυρα εντός της περιόδου αποδοχής της.\nΧΘΕΣΙΝΟ ΚΛΕΙΣΙΜΟ: 0,0510 ευρώ και -3,8% με τζίρο 3.600 ευρώ.\nΓΙΑ ΜΕΤΟΧΕΣ ΕΤΑΙΡΕΙΩΝ με κ/φση άνω των 500 εκατ. ευρώ\nΑΔΜΗΕ: Μια χαρά τα πήγε… Για το πότε και πόσα θα πουλήσει ο κατέχων είναι αποκλειστική δική του υπόθεση. (ΣΣ: Μην μας κάνετε τέτοιες ερωτήσεις – θερμή παράκληση, ο δρόμος στο ταμπλό είναι μοναδικός. Άλλες οι αντοχές του μαραθωνοδρόμου, άλλες οι ιδιότητες, τα χαρακτηριστικά του κατοστάρη, άλλα του τετρακοσάρη, άλλα των δρομέων μέσης αντοχής κ.ο.κ).\nMYTILHNAIOS: Συσσώρευση απίστευτης διαρκείας που κάποια στιγμή θα ξεσπάσει. Τίγκα τα ταμεία, με 700 εκατ. ευρώ…\nΔΕΗ: Φανταστικές αποδόσεις και μακάριοι οι κατέχοντες.’Αλλωστε, στους περισσότερους τους χρώσταγε η αγορά μία τέτοια κίνηση. Χαιρόμαστε ιδιαίτερα.\nΟΠΑΠ: Στο +59% συν τα μερίσματα μέχρι στιγμής εφέτος ο τίτλος του. (Ένας από τους 7 στην Τοπ7 Επιθετική λίστα μας για το 2019). Μαζί του και οι ΠΕΙΡ, ATTIKHΣ, ΕΥΡΩΒ, ΒΙΟΧΑΛΚΟ, ΦΡΛΚ και REDS.\nΓΙΑ ΜΕΤΟΧΕΣ ΕΤΑΙΡΕΙΩΝ με κ/φση μεταξύ 75 και 300 εκατ. ευρώ\nΜΙG: ΤΩΡΑ στα 0,0917 με άνοδο 4,8% και συναλλαγές 2,1 εκατ. τμχ.\nΚΕΦΑΛΑΙΟΠΟΙΗΣΗ: 86,15 εκατ. ευρώ\nBOOK VALUE: 0,2150 ευρώ\nΤΙΜΗ ΤΩΡΑ: 0,0917 ευρώ\nΣΤΟΙΧΕΙΑ ΜΕΤΟΧΗΣ – 6MHΝΟΥ\nΑΠΟΣΤΑΣΗ ΑΠΟ ΤΟ ΧΑΜΗΛΟ 6Μ: 10,5%\nΑΠΟΣΤΑΣΗ ΑΠΟ ΤΟ ΥΨΗΛΟ 6Μ: 73,3%\nΧΡΩΣΤΑΕΙ ΜΙΑ ΚΑΛΗ ΑΝ ΜΗ ΤΙ ΑΛΛΟ ΚΙΝΗΣΗ\nΜΟΝΟΝ ΓΙΑ ΔΥΝΑΤΟΥΣ ΠΑΙΚΤΕΣ\nΓΙΑ ΜΕΤΟΧΕΣ ΕΤΑΙΡΕΙΩΝ με κ/φση μεταξύ 25 και 75 εκατ. ευρώ\n!ΜΟΤΟΔΥΝΑΜΙΚΗ: Τούρμπο η μετοχή, με την κ/φση στα 46,2 εκατ. ευρώ.\nΟ Παπουτσάνης στα 40,2 εκατ. ευρώ,\nΟ Πετρόπουλος στα 54 εκατ. ευρώ.\nΚαι μαγκιά τους…\nΓΙΑ ΜΕΤΟΧΕΣ ΕΤΑΙΡΕΙΩΝ με κ/φση μεταξύ 10 και 25 εκατ. ευρώ\nΕΒΡΟΦΑΡΜΑ: Έχει όραμα, έχει management, υπάρχει ισχυρή διάδοχος κατάσταση, δεν την έχουν θεσμικά χαρτοφυλάκια και μπορεί να μετουσιωθεί σε ένα μικρό ΚΡΙ ΚΡΙ, με ότι αυτό συνεπάγεται. Στο μπαούλο, μην ασχολείστε τι κάνει στο ταμπλό… Μπορεί ξαφνικά να απογειωθεί, γιατί δεν αποκλείεται κάποιοι να την… κοιτάνε.\nΜΕΒΑΚΟ: Χωρίς σχόλιο, δεν χρειάζεται.\nΝΙΟΥΣ: Βάζουν από το πρωί μία πώληση για 65.000 τμχ και περιμένουν να τους δώσουν από κάτω. Και τους δίνουν… Χθες πάντως άντεξαν οι πωλητές, δεν έδωσαν κομμάτι. Σαν να ξυπνάνε δηλ. Με την εταιρεία να έχει αρνητικό καθαρό δανεισμό…\nΓΙΑ ΜΕΤΟΧΕΣ ΕΤΑΙΡΕΙΩΝ με κεφαλαιοποίηση μέχρι 10 εκατ. ευρώ\n!ΜΑΣΟΠ: ΚΛΙΚ ΕΔΩ https://www.nytimes.com/2019/ 07/26/opinion/mastic-greek- medicine-chios.html\nΗ ΑΓΟΡΑ προεξοφλεί τα μελλούμενα… όμως εδώ, η εν δυνάμει δυναμική που μπορεί να αναπτύξει η συγκεκριμένη εταιρειούλα δεν μπορεί να προσδιορισθεί, ούτε κατά προσέγγιση με βάση αναφοράς μία κ/φση περί τα 5 εκατ. ευρώ.\nΚαι με κ/φση 6 εκατ., αν την βρίσκουν χαμηλότερα από τα 0,8000 και προς τα 0,7000 οι φίλοι αναγνώστες μικροεπενδυτές ας αγοράσουν (εφ’ όσον έχουν την ευχέρεια και μόνον) 2000 με 3000 τμχ το πολύ.\nΑΠΟΤΙΜΑΤΑΙ σε 6 εκατ. ευρώ.\nΚΑΘΑΡΟΣ ΔΑΝΕΙΣΜΟΣ: ΑΡΝΗΤΙΚΟΣ κατά 0,6 εκατ. ευρώ\nΠΩΛΗΣΕΙΣ 6ΜΗΝΟΥ: 5,42 εκατ.\nΚΕΡΔΗ: 0,16 εκατ. ευρώ\nΕBITDA: 0,33 εκατ. ευρώ\nΕΚΤΙΜΩΜΕΝΟ ev/ebitda: 8\nΝΕΤDEBT/EBITDA: Αρνητικό, δεν υφίσταται.\nΤΙΜΗ: 0,8300 ευρώ (+4,4% χθες με 5.950 τμχ και σταθερή προχθές με συναλλαγές 73.644 τμχ στο εύρος 0,7400 με 0,8400 ευρώ)\nΑπόσταση από το χαμηλό (12μ): 35% – Απόσταση από το υψηλό (12μ): 30,12%.\nΣΧΟΛΙΑ, ΑΝΑΦΟΡΕΣ ΚΑΙ ΠΑΡΑΤΗΡΗΣΕΙΣ\nΕΠΙΛΟΓΕΣ 2020: Η στήλη ανανεώνει συνεχώς τις αναφορές της σε μετοχές, οι αγορές έχουν αλλάξει και απαιτούν ξεκάθαρα καθημερινή παρακολούθηση. Το να προτείνουμε λ.χ. (15) μετοχές όπως πέρυσι για το 2019, θα αδικούσε τόσες άλλες με πολύ καλύτερες αποδόσεις στο μεσοδιάστημα και θα ήταν εντελώς αδόκιμο. Μέσα στην χρονιά, τουλάχιστον οι μισές μετοχές θα παρελάσουν από εδώ. Και δεν έχουμε σκοπό να …διαφημίσουμε (15), αδικώντας τριπλάσιο αριθμό μετοχών εξ ίσου υποσχόμενων.\nΌπως είναι αδόκιμο επίσης, η απόδοση μίας μετοχής να κρίνεται με αποκλειστικό κριτήριο από που ξεκίνησε και πόσο τελείωσε την χρονιά. Μπορεί μία μετοχή να ξεκινήσει π.χ από τα 3,00 ευρώ να φτάσει τα 7,00 ευρώ και μετά να γυρίσει στα 4,00 ή και κάτω από τα 3,00 ευρώ. Αστειότητες δηλαδή… Αφού αυτός που θα την αγόραζε στα 3,0000 θα πουλούσε το 25% στα 3,7500, άλλο ένα 25% στα 4,5000 και το τρίτο 25% στα 5,2500 ευρώ, κρατώντας μία μικρή θέση προς τιμήν της επιλογής του και μόνον.\nΝΑ ΣΗΜΕΙΩΣΟΥΜΕ, ότι η χρονιά που έρχεται θα είναι δύσκολη. Τα θεμελιώδη δεν υποστηρίζουν τις τρέχουσες κεφαλαιοποιήσεις πολλών εταιρειών και οι επιλογές θα πρέπει να είναι ιδιαίτερα προσεκτικές, συνετές, με διατήρηση ρευστότητας τουλάχιστον 35% στα χαρτοφυλάκια σας.\nΑΥΤΟ δεν σημαίνει, ότι δεν θα είναι ενδιαφέρουσα. Πάντα θα υπάρχουν ευκαιρίες, ελπίζουμε να μην μείνετε παραπονεμένοι (και) το 2020.\nΟΙ ΧΙΛΙΑΔΕΣ ΤΩΝ ΑΝΑΓΝΩΣΤΩΝ** μας, που διαβάζουν καθημερινά την στήλη, μας υποχρεώνουν να είμαστε πάντα εν εγρηγόρσει για να τους ανταποδίδουμε την εκτίμηση τους. Αλλάζουμε και τον τρόπο γραφής, ενώ εδώ δεν θα διαβάζετε αυτά τα γραφικά… Σας τα είπαμε, Σας τα γράψαμε, Είμαστε οι καλύτεροι, Είμαστε οι πρώτοι κλπ ανέκδοτα.\n**Περί τους 20.000 με βάση το google analytics, εκ των οποίων αυτή την στιγμή οι 12.932 έχουν ζητήσει οι ίδιοι να τους αποστέλλεται αμέσως με την δημοσίευση της – OneSignal Push: Successfully sent a notification to 12932 recipients, η τελευταία ένδειξη)\nΑΛΛΩΣΤΕ… ΠΟΣΕΣ ΦΟΡΕΣ ΔΕΝ ΓΡΑΦΟΥΜΕ το…


Ενοικίαση αυτοκινήτου σε Νήσος Χέιμαν - Σύγκριση με τη Skyscanner\nΣυγκρίνετε τις επιλογές ενοικίασης αυτοκινήτου σε Νήσος Χέιμαν\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Νήσος Χέιμαν ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Νήσος Χέιμαν μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Νήσος Χέιμαν. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Νήσος Χέιμαν, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Νήσος Χέιμαν, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Νήσος Χέιμαν σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Νήσος Χέιμαν δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.\nΠτήσεις προς Νήσος Χέιμαν


ΔΗΜΟΤΙΚΗ ΒΙΒΛΙΟΘΗΚΗ ΚΕΡΑΤΣΙΝΙΟΥ - ΔΡΑΠΕΤΣΩΝΑΣ: Η Φραγκφούρτη δεν καταλαβαίνει από κρίση\nΕν μέρει η αυστηρότητα αυτού του συστήματος αποτρέπει πολλούς από το να αγοράσουν ηλεκτρονικά βιβλία. Γι' αυτό και το γερμανικό διαδικτυακό μεγαλοβιβλιοπωλείο του Αμβούργου eBook.de κάνει ένα νέο βήμα εισάγοντας κατά τη διάρκεια της έκθεσης μια ηπιότερη μορφή του DRM. Ενα υδατόσημο θα διασφαλίζει τα πνευματικά δικαιώματα του έργου χωρίς να εμποδίζει τον αγοραστή και χρήστη να κάνει τα δικά του αντίγραφα για ιδιωτική χρήση. Τα αποτελέσματα του πειράματος θα εκτιμηθούν σε έναν χρόνο, ωστόσο ήδη σήμερα τα ποσοστά ανάπτυξης του ηλεκτρονικού βιβλίου είναι τριψήφια.\nΟ Μάρκαρης σώζει την ελληνική... τιμή\nΑνάλογη κινητοποίηση είχε σημειωθεί και το 2001, αλλά όταν έσβησαν τα φώτα της ράμπας ελληνικά λογοτεχνικά βιβλία άρχισαν να μεταφράζονται πάλι με το σταγονόμετρο στον γερμανόφωνο χώρο. Ετσι και εφέτος, την τιμή των ελληνικών συγγραφικών όπλων σώζει ο Πέτρος Μάρκαρης, καθώς ο οίκος της Ζυρίχης Diogenes μόλις κυκλοφόρησε ένα τομίδιο με τίτλο Σκοτεινοί καιροί με τα άρθρα του συγγραφέα της τελευταίας τριετίας για την ελληνική κρίση στα γερμανικά ΜΜΕ, αλλά και το τελευταίο του αστυνομικό,Περαίωση.\nΑναρτήθηκε από Δημοτική Βιβλιοθήκη Κερατσινίου-Δραπετσώνας στις 8:59 π.μ.


Δήλωση Θανάση Πετράκου και Δημοσθένη Δρούγκα: Είστε έκθετος και απαράδεκτος κ.Νίκα - Αργολικές Ειδήσεις\nΕίναι αδιανόητο και απαράδεκτο συγχρόνως την Δευτέρα να συμφωνεί για την πραγματοποίηση της εκδήλωσης και μάλιστα να ορίζει εκπρόσωπό του στην εκδήλωση κ. Άννα Καλογεροπούλου, και σήμερα το μεσημέρι (Παρασκευή 4 Μαρτίου 2022) να αθετεί τη δέσμευσή του και να απαγορεύει την εκδήλωση.\nΗ ημέρα της γυναίκας γιορτάζεται και τιμάται πάντα στις 8 Μάρτη και δεν είναι κινητή θρησκευτική εορτή.\nΣυνεπώς είμαστε υποχρεωμένοι να καταγγείλουμε με τον πιο έντονο τρόπο την απαράδεκτη αυτή αθέτηση της δέσμευσής του και να τον καλέσουμε να σεβαστεί την αρχική του δέσμευση, εκτός εάν για τον κ. Νίκα οι δεσμεύσεις του δεν έχουν καμία αξία. Αν είναι έτσι να μας το πει να ξέρουμε πως δεν πρέπει να παίρνουμε στα σοβαρά τις δεσμεύσεις του. Αν επιλέγει άλλα να λέει την Δευτέρα και άλλα την Παρασκευή τότε είναι απλά ένας αναξιόπιστος και άνθρωπος και Περιφερειάρχης.\nΛυπούμεθα κύριε Νίκα, που δεν σέβεστε ούτε τον θεσμό που εκπροσωπείτε αλλά ούτε τον ίδιο σας τον εαυτό.


Σχόλια σε φωτογραφίες από την χτεσινή τελετή στο τουρκικό προξενείο Κομοτηνής – TOURKIKANEA.GR\nΣχόλια σε φωτογραφίες από την χτεσινή τελετή στο τουρκικό προξενείο Κομοτηνής\nΣε πρώτο πλάνο η πρόεδρος του DEB Τσιντέμ Ασάφογλου, έχοντας δίπλα της τον ψευδομουφτή Ξάνθης Αχμέτ Μέτε.\nΠαρών και ο πρόεδρος του Συλλόγου Επιστημόνων Μειονότητας Δυτικής Θράκης Χουσείν Μπαλτατζί. Αν δεν κάνουμε λάθος πίσω του βρίσκεται ο δικηγόρος και επί χρόνια δημοτικός σύμβουλος του γαλάζιου συνδυασμού Αχμέτ Ερτζάν.\nΟ πρόξενος στην επετειακή του ομιλία.\nΟμιλία έβγαλε και ο ψευδομουφτής Κομοτηνής, προφανώς ως πρόεδρος της ¨Συμβουλευτικής¨…\nΑπό τους βουλευτές παρών ήταν μόνο ο Μπαράν του ΚΙΝΑΛ. Επίσης παρόντες ήταν οι αντιπεριφερειάρχης Αχμέτ Ιμπράμ, δήμαρχος Ιάσμου Οντέρ Μουμίν, δήμαρχος Αρριανών Ρινβάν Αχμέτ, πρόεδρος της GTGB Σεντάτ Χασάν, πρόεδρος ΤΕΞ Οζάν Αχμέτογλου, πρόεδρος του παράνομου σωματείου Τούρκων Δασκάλων Δ. Θράκης Αϊντίν Αχμέτ, πρόεδρος της ΠΕΚΕΜ Χουσείν Μποσταντζί, πρόεδρος συλλόγου Θρησκευτικών Λειτουργών Σαδίκ Σαδίκ, πρώην βουλευτής Χατζηοσμάν, Ερντί Σερίφ- Ινστιτούτο Γεωργίας και Κτηνοτροφίας, οι δημοτικοί σύμβουλοι Εμρέ Αχμέτ και Χασάν Χασάν και ο πρόεδρος του BIHLIMDER Μεχμέτ Εμίν Αχμέτ.\nΑλήθεια όλοι αυτοί που βγάζουν όρκους για την δημοκρατία, που ήταν το βράδυ της 15/7/2016 ;\nΚοιμήθηκαν νωρίς μήπως εκείνη την βραδιά ;\nΜήπως δεν είχαν τηλεοράσεις ;\nΜήπως είχε κοπεί το ίντερνετ ;\nΉ μήπως λούφαζαν για να δούνε το αποτέλεσμα της βραδιάς και ανάλογα να πάρουν την συμφέρουσα για τον εαυτό τους θέση ;\nΑστυνομικοί τελικά οι 7 που σκοτώθηκαν στο όρος Άρτος\nTo “έγκλημα”. του 16χρονου ….\nΑποκεφάλισε με δρεπάνι την κόρη του την ώρα που κοιμόταν…\nΗ ΚΕΜΑΛΙΚΗ ΟΠΤΙΚΗ ΓΙΑ ΤΑ ΚΟΥΡΔΙΚΑ


Χριστίνα Μπόμπα - Χάρης Βαρθακούρης: Επιτέλους... γνωρίστηκαν!\nΗΟΜΕ News Χριστινα Μπομπα – Χαρης Βαρθακουρης: Επιτελους… γνωριστηκαν! [pics]\nΈναν μικρό σάλο σε τηλεοπτικές εκπομπές και sites προκάλεσε πριν μερικές μέρες ο Χάρης Βαρθακούρης, ο οποίος μέσα από το παιχνίδι Globetrotters έδειξε να μη γνωρίζει ποια είναι η… Χριστίνα Μπόμπα! Βέβαια, όπως ξεκαθάρισε ο ίδιος μετά από λίγες μέρες στα social media ήξερε ποια είναι η σύζυγος του Σάκη Τανιμανίδη, ωστόσο δεν γνώριζε το όνομά της. Από την άλλη, όταν οι δημοσιογράφοι ρώτησαν την Χριστίνα για τον τραγουδιστή, εκείνη χωρίς ίχνος κόμπλεξ, απάντησε: “Προφανώς δεν με ήξερε ο άνθρωπος! Εννοείται πως και αυτό λογικό είναι!”\nΗ μεγάλη στιγμή όμως… έφτασε! Ο Χάρης Βαρθακούρης και η Χριστίνα Μπόμπα συστήθηκαν και επίσημα! Πιο συγκεκριμένα, το βράδυ της Τρίτης, η παρουσιάστρια του The Voice αμέσως μετά το fashion party των MiRo, βρέθηκε σε γνωστό μαγαζί στο κέντρο της Αθήνας… για να ακούσει live τον γνωστό καλλιτέχνη!\nΤο στιγμιότυπο της γνωριμίας τους δημοσίευσε η Χριστίνα Μπόμπα, στα Instagram Stories της, ενώ λίγο αργότερα φωτογραφία ανέβασε και ο Χάρης Βαρθακούρης, με την εξής λεζάντα: ΛΥΣΣΑΞΤΕΕΕΕ!! Η Μπόμπα μου κι εγώ! Ήρθε το κορίτσι μου να με ακούσει”.\nΤι γνώμη έχει η Αντελίνα και ο Σάκης γι’ αυτό;\nΕτικέτες ΧΑΡΗΣ ΒΑΡΘΑΚΟΥΡΗΣ,ΧΡΙΣΤΙΝΑ ΜΠΟΜΠΑ


Ο λύκος του λαϊκισμού και η προβιά του| newmoney\nΟ λύκος του λαϊκισμού και η προβιά του\nΜάρτιος 5, 2019 6:06 πμ\nΗ ΕΕ στις επόμενες Ευρωκάλπες θα πρέπει να αποφασίσει: Ή με τον λαϊκισμό ή με τη λογική. Ή με τον ρεαλισμό ή με εκείνους που έστησαν πολιτικές καριέρες επάνω στο ψέμα και την ακραία πόλωση.\nΉ με τον Όρμπαν, τον Σαλβίνι, τη Λε Πέν και τον Τσίπρα ή με τους ψύχραιμους και μεταρρυθμιστές Ευρωπαίους πολιτικούς όπως είναι ο Εμμανουέλ Μακρόν ή ο Κυριάκος Μητσοτάκης.\nΓιατί εμείς εδώ δεν ξεχνάμε.\nΔεν έχουμε μνήμη χρυσόψαρου ούτε τον λωτό έχουμε ως βασικό μενού όπως άλλοι συμπατριώτες μας ή ορισμένοι Ευρωπαίοι.\nΕμείς ξέρουμε πως ο Τσίπρας και ο Πάνος Καμμένος είναι πολιτικά συγγενείς με τον λαϊκιστή κι επικριτικό προς την ΕΕ Ούγγρο πρωθυπουργό. Έχουμε άριστη γνώση για τις αντιδράσεις στο Ευρωπαϊκό Λαϊκό Κόμμα κατά ενός ηγέτη που εξελίσσεται σε «ξένο σώμα» ως προς την οικογένεια της ευρωπαϊκής χριστιανοδημοκρατίας.\nΔιαβάσαμε – σε αντίθεση με όσους επιμελώς το απέκρυψαν – πως ο Κυριάκος Μητσοτάκης είναι που κινήθηκε κατά του Όρμπαν ζητώντας η Ευρώπη να απαλλαγεί από τον λαϊκισμό του.\nΑντιθέτως ορισμένοι στις Βρυξέλλες που τάχα δίνουν τον αγώνα κατά των πολιτικών εξτρεμιστών θα πρέπει να θυμούνται ποιοι έβριζαν την αντιπροσωπεία της ΕΕ και τον επικεφαλής της τότε Πάνο Καρβούνη επειδή τολμούσε να κάνει αναρτήσεις υπέρ του κινήματος «μένουμε Ευρώπη».\nΟι γραφειοκράτες που αργότερα τα έκαναν πλακάκια (σ.σ. πολλοί εξ αυτών ήσαν και συμπατριώτες μας) με την κυβέρνηση των εθνολαϊκιστών των Τσίπρα – Καμμένου, θα πρέπει να μην ξεχάσουν ούτε στιγμή ποιοι ποντάρισαν στα ζάρια το δικό τους και δικό μας μέλλον. Όπως οι Έλληνες κάτοικοι Βελγίου που απολαμβάνουν τους παχυλούς τους μισθούς δεν πρέπει ούτε μια στιγμή, ούτε ένα λεπτό να ξεχάσουν πως εμείς εδώ οι δημοκράτες, φιλελεύθεροι πολίτες, οι «μενουμευρωπαίοι» όπως υποτιμητικά μας φώναζαν τα τρολ και οι πολιτικοί συμμαχητές του κ. Τσίπρα, δώσαμε αγώνα για να μείνουν στις θέσεις τους και για να παραμείνει η Ελλάδα στην Ευρώπη.\nΤώρα αν μερικοί έχουν πειστεί πως ο κ. Τσίπρας αποτελεί τη νέα κεντροαριστερά, αν αναζητούν προβιά για τον λύκο του λαϊκισμού, ας κοιτάξουν απλά στον Παύλο Πολάκη. Ας ρίξουν μια ματιά στις καθημερινές απειλές που εκτοξεύονται κατά πολιτικών και δημοσιογράφων στη χώρα μας. Ας δουν ποιοι έδωσαν άδειες στον Κουφοντίνα, ποιοι αφήνουν ελεύθερες να ρημάζουν το κέντρο της Αθήνας τις κάθε λογής ριζοσπαστικές ομάδες της άκρας αριστεράς λες και πρόκειται για τάγματα εφόδου. Ας κοιτάξουν προς εκείνους που έχουν ποδηγετήσει όλες τις ανεξάρτητες Αρχές του τόπου ή ηχογραφούν συνομιλίες με τον κεντρικό τραπεζίτη. Ας ψάξουν γιατί στον ΣΥΡΙΖΑ αρνούνται να καταδικάσουν την κυβέρνηση Μαδούρο.\nΑν στις Βρυξέλλες όλα τα παραπάνω τα βλέπουν κανονικά και σοσιαλδημοκρατικά, τότε με γεια τους και χαρά τους.\nΕπειδή όμως ως δημοκράτες πολίτες απαιτούμε η ΕΕ να μην ανεχθεί ούτε έναν Κεντροευρωπαίο, όμως ούτε έναν μεσογειακό Όρμπαν, καλούμε τον Ζαν Κλοντ Γιούνκερ κι όλους τους Ευρωπαίους ηγέτες να συμπαραταχθούν με τις δυνάμεις της αλήθειας. Με τους «μενουμευρωπαίους» κι όχι με τους οπαδούς του GREXIT που χόρευαν στις πλατείες.


Η Γη της Ελιάς Spoiler: Μυρτάλη και Αρετή πιάνονται στα χέρια -\nΑρχική » Ροή Ειδήσεων » Η Γη της Ελιάς Spoiler: Μυρτάλη και Αρετή πιάνονται στα χέρια\nΗ Μυρτάλη και η Αρετή συναντιούνται τυχαία στο δρόμο και δίνουν ρεσιτάλ, στην γη της ελιάς. Απελπισμένη η Αρετή με τα τελευταία γεγονότα και την απόφαση του Στέφανου να φύγει από τη Μάνη, ξεσπάει άσχημα στην Βρεττάκου, όταν την βλέπει από μακριά, στο δρόμο.\nΗ Μυρτάλη προσπαθεί να τον αποφύγει, όμως είναι μάταιο. Η Αρετή δείχνει το σκληρό της πρόσωπο και της μιλάει με τον πιο απότομο τρόπο. Την καταριέται και την κατηγορεί που χώρισε τον γιο της! Την θεωρεί υπεύθυνη για την επιλογή του γιου της να φύγει από την Μάνη..\nΌσο η Αρετή φωνάζει, τόσο η Μυρτάλη εξοργίζεται, στην γη της ελιάς. Οι δυο τους δε θα αργήσουν να πιαστούν στα χέρια, με την Μυρτάλη να υπερασπίζεται τον εαυτό της ως το τέλος. Φανερά εξοργισμένη από τη συμπεριφορά που δέχεται, επιτίθεται στην Αρετή, με τον χειρότερο τρόπο!\nΟι φωνές τους ηχούν σε όλη την Αρεόπολη. Η Αρετή δε μπορεί να χωνέψει πως θα χάσει τον γιο της, με αποτέλεσμα να της φταίνε όλα. Πώς θα αντιδράσει ο Στέφανος, όταν μάθει για το συγκεκριμένο περιστατικό;


Ποια πραγματικότητα δημιουργείτε για τον εαυτό σας; (Βίντεο) - Εναλλακτική Δράση\nΌταν η Ντόροθι ήταν μικρή, την είχε συνεπάρει το χρυσόψαρό της. Ο πατέρας της τής εξήγησε ότι τα ψάρια κολυμπούν επειδή κουνάνε την ουρά τους γρήγορα, σαν προπέλα. Χωρίς να διστάσει, η Ντόροθι του απάντησε,\n«Ναι, μπαμπά, και τα ψάρια κολυμπούν προς τα πίσω κουνώντας το κεφάλι τους».\n(Γέλια) Στο μυαλό της αυτό ήταν πραγματικότητα. Τα ψάρια κολυμπούν προς τα πίσω κουνώντας το κεφάλι τους. Το πίστευε αυτό.\nΘα σας πω πέντε πράγματα για τον εαυτό μου. Το ένα δεν είναι αλήθεια. Πρώτο: Αποφοίτησα μαθηματικός από το Χάρβαρντ με επαίνους στα 19. Δεύτερο: Έχω μια κατασκευαστική εταιρία στο Ορλάντο. Τρίτο: Πρωταγωνιστούσα σε μια κωμική τηλεοπτική σειρά. Τέταρτο: Έχασα την όρασή μου εξαιτίας μιας σπάνιας γενετικής ασθένειας. Πέμπτο: Ήμουν υπάλληλος δύο δικαστών του Ανώτατου Δικαστηρίου των ΗΠΑ. Ποιο απ’ αυτά δεν είναι αλήθεια; Στην πραγματικότητα, όλα είναι αλήθεια. Ναι. Όλα είναι αλήθεια.\nΣ’ αυτό το σημείο, οι περισσότεροι ενδιαφέρονται για την τηλεοπτική σειρά.\nΣας δυσκόλεψε το νούμερο τέσσερα, η τύφλωσή μου; Γιατί; Κάνουμε υποθέσεις για τις λεγόμενες αναπηρίες. Ως τυφλός έρχομαι καθημερινά αντιμέτωπος με τις εσφαλμένες υποθέσεις που κάνουν οι άλλοι για την αναπηρία μου. Σήμερα, όμως, δεν θέλω να μιλήσω για την τύφλωσή μου. Θέλω να μιλήσω για την όρασή μου. Η τύφλωση με δίδαξε να ζω με τα μάτια ανοιχτά. Με δίδαξε να εντοπίζω τα ψάρια που κολυμπούν προς τα πίσω που δημιουργεί το μυαλό μας. Η τύφλωση μ’ έκανε να εστιάσω σ’ αυτά.\nΤότε, ανάμεσα στα 12 και τα 25, η κατάσταση των αμφιβληστροειδών μου σταδιακά χειροτέρεψε. Η όρασή μου γινόταν ολοένα και πιο παράξενη, σαν να έβλεπα μέσα από παραμορφωτικούς καθρέφτες. Ο πωλητής που νόμιζα ότι έβλεπα σε ένα μαγαζί ήταν στην πραγματικότητα η κούκλα της βιτρίνας. Πήγα να πλύνω τα χέρια μου και ξαφνικά είδα ότι ακουμπούσα τον ουρητήρα και όχι τον νιπτήρα όταν τα δάχτυλά μου ψηλαφούσαν το σχήμα του. Ένας φίλος μου περιέγραφε τη φωτογραφία που κρατούσα και μόνο τότε μπορούσα να δω την εικόνα. Στον κόσμο μου εμφανίζονταν αντικείμενα, παραμορφωμένα και μετά εξαφανίζονταν. Ήταν δύσκολο και εξαντλητικό να βλέπω. Συνέθετα κομμάτια παροδικών εικόνων, ανέλυα συνειδητά τα στοιχεία, έψαχναν για κάποια λογική μέσα στο κατεστραμμένο καλειδοσκόπιό μου,\nμέχρι που έπαψα να βλέπω τελείως. Έμαθα πως ό,τι βλέπουμε δεν είναι η καθολική αλήθεια. Δεν είναι μια αντικειμενική πραγματικότητα. Αυτό που βλέπουμε είναι η δική μας μοναδική εικονική πραγματικότητα\nπου τη δημιουργεί περίτεχνα ο εγκέφαλός μας. Θα σας το εξηγήσω με νευροεπιστήμη για αρχάριους. Ο οπτικός φλοιός καταλαμβάνει περίπου το 30% του εγκεφάλου σας σε σύγκριση με την αφή που καταλαμβάνει το 8% και την ακοή που καταλαμβάνει 2-3%. Κάθε δευτερόλεπτο, τα μάτια σας μπορούν να στείλουν στον οπτικό φλοιό μέχρι δύο δισεκατομμύρια πληροφορίες. Το υπόλοιπο σώμα σας στέλνει στον εγκέφαλο μόνο ένα επιπλέον δισεκατομμύριο. Οπότε, η όραση καταλαμβάνει κατ’ όγκο το 1/3 του εγκεφάλου σας και μπορεί να χρησιμοποιήσει περί τα 2/3 των μέσων επεξεργασίας του εγκεφάλου. Δεν είναι περίεργο λοιπόν που η ψευδαίσθηση της όρασης είναι τόσο πειστική. Μην απατάστε, η όραση είναι ψευδαίσθηση.\nΟ εκφυλισμός των ματιών μου διέλυσε αυτή την ψευδαίσθηση. Βλέπετε, η όραση είναι μόνο ένας από τους τρόπους που διαμορφώνουμε την πραγματικότητά μας. Δημιουργούμε την πραγματικότητά μας με πολλούς διαφορετικούς τρόπους. Ας πάρουμε τον φόβο για παράδειγμα. Οι φόβοι σας παραμορφώνουν την πραγματικότητά σας. Υπό τη διαστρεβλωμένη λογική του φόβου, οτιδήποτε είναι καλύτερο από την αβεβαιότητα. Ο φόβος γεμίζει το κενό με κάθε κόστος. Σας πλασάρει ό,τι φοβάστε στη θέση όσων γνωρίζετε, σας προσφέρει το χειρότερο στη θέση του ασαφούς,\nκαι αντικαθιστά τη λογική με την εικασία.\nΟι ψυχολόγοι έχουν έναν πολύ καλό όρο για αυτό: τρομερίζω. (Γέλια) Σωστά; Ο φόβος αντικαθιστά το άγνωστο με το τρομερό. Ο φόβος αυτοβεβαιώνεται. Όταν έρχεσαι αντιμέτωπος με την ανάγκη να κοιτάξεις έξω από τον εαυτό σου και να σκεφτείς λογικά, ο φόβος θα νικήσει κάτι βαθιά μέσα στο μυαλό σου, συρρικνώνοντας και παραμορφώνοντας την όρασή σου, πνίγοντας την ικανότητα για κριτική σκέψη με μια πλημμύρα συναισθημάτων που σε ταράζουν. Όταν έχεις την ευκαιρία να δράσεις, ο φόβος σε οδηγεί στην αδράνεια,\nκαι σε υποχρεώνει να παρακολουθείς παθητικά να επιβεβαιώνονται οι προφητείες του. Όταν διέγνωσαν την ασθένειά μου, ήμουν σίγουρος ότι η τύφλωση θα κατέστρεφε τη ζωή μου. Η τύφλωση ήταν η θανατική καταδίκη της ανεξαρτησίας μου. Ήταν το τέλος των επιτευγμάτων μου. Τύφλωση σήμαινε ότι θα ζούσα μια αδιάφορη ζωή, μικρή και θλιβερή, και το πιο πιθανό, μοναχική. Το ήξερα. Αυτός ήταν ένας μύθος που γεννήθηκε από τους φόβους μου, αλλά τον πίστευα. Ήταν ένα ψέμα, αλλά ήταν η πραγματικότητά μου,\nόπως ήταν και τα ψάρια που κολυμπούσαν προς τα πίσω στο μυαλό της μικρής Ντόροθι. Αν δεν είχα αντιμετωπίσει την πραγματικότητα του φόβου μου, θα την είχα ζήσει. Είμαι βέβαιος γι’ αυτό. Οπότε, πώς μπορείς να ζεις με τα μάτια ορθάνοιχτα;\nΕίναι κάτι που το μαθαίνεις. Μπορείς να το διδαχτείς. Μπορείς να το εξασκήσεις. Θα το πω περιληπτικά. Αναλάβετε την ευθύνη για κάθε στιγμή, για κάθε σκέψη, για κάθε λεπτομέρεια. Δείτε πέρα από τους φόβους σας. Αναγνωρίστε τις υποθέσεις σας. Τιθασεύστε την εσωτερική σας δύναμη. Σωπάστε τον εσωτερικό σας κριτικό. Διορθώστε τις παρανοήσεις σας σχετικά με την τύχη και την επιτυχία. Αποδεχτείτε τις δυνάμεις και τις αδυναμίες σας\nκαι κατανοήστε τη διαφορά τους. Ανοίξετε τις καρδιές σας στις άφθονες ευλογίες σας. Οι φόβοι σας, οι κριτικοί σας, οι ήρωές σας, οι κακοί σας, είναι οι δικαιολογίες σας, οι εκλογικεύσεις σας, η βιασύνη σας, οι δικαιολογίες σας, η παράδοσή σας. Είναι φαντασιώσεις που τις εκλαμβάνετε ως πραγματικότητα. Επιλέξτε να δείτε πέρα απ’ αυτές. Επιλέξτε να τις εγκαταλείψετε. Εσείς είστε ο δημιουργός της πραγματικότητάς σας.\nΜε αυτή τη δύναμη έρχεται και η απόλυτη υπευθυνότητα. Επέλεξα να βγω από το τούνελ του φόβου και να πάω σε μέρη άγνωστα και αχαρτογράφητα. Εκεί επέλεξα να δημιουργήσω μια ευλογημένη ζωή. Δεν είμαι καθόλου μόνος μου. Μοιράζομαι την όμορφή ζωή μου με την Ντόροθι, την όμορφη γυναίκα μου, με τα τρίδυμα που τα αποκαλούμε Τρίπσκις,\nκαι με το νέο μέλος της οικογένειας, την όμορφη μικρή Κλεμεντάιν. Τι φοβάστε; Τι ψέμματα λέτε στον εαυτό σας;\nΠώς ωραιοποιείτε την αλήθεια σας και πώς γράφετε τα παραμύθια σας; Ποια πραγματικότητα δημιουργείτε για τον εαυτό σας; Στην εργασία σας, στην προσωπική σας ζωή, στις σχέσεις σας, στην καρδιά και στην ψυχή σας, τα ψάρια που κολυμπούν προς τα πίσω σας κάνουν μεγάλο κακό. Σας κοστίζουν χαμένες ευκαιρίες και ανεκπλήρωτες δυνατότητες, και σας δημιουργούν ανασφάλεια και έλλειψη εμπιστοσύνης\nεκεί που αναζητάτε εκπλήρωση και σύνδεση. Σας προτρέπω να τα διώξετε. Η Χέλεν Κέλερ είχε πει ότι το μόνο χειρότερο από το να είσαι τυφλός είναι να έχεις όραση, αλλά να μη βλέπεις. Για μένα, η τύφλωση μου ήταν μεγάλη ευλογία\nεπειδή μου επέτρεψε να βλέπω.\nΣας ευχαριστώ. (Χειροκρότημα) Μπρούνο Τζιουσάνι: Άιζακ, μόνο μια ερώτηση πριν φύγεις. Αυτό είναι ένα κοινό επιχειρηματιών, καινοτόμων ανθρώπων, εσύ είσαι διευθυντής μιας εταιρίας στη Φλόριντα, και πιθανώς πολλοί ν’ αναρωτιούνται πώς είναι να είσαι ένας τυφλός διευθυντής εταιρίας;\n(Γέλια) ΜΤ: Τι είναι αυτός ο θόρυβος εκεί; ΙΛ: Ναι. Για παράδειγμα, όταν κάνουμε συμβούλιο, δεν βλέπω τις εκφράσεις τους ή τις χειρονομίες. Έμαθα να ζητώ πολύ περισσότερα προφορικά σχόλια. Βασικά επιβάλω στους ανθρώπους να μου πουν τι σκέφτονται. Και απ’ αυτή την άποψη, όπως είπα, ήταν ευλογία για μένα προσωπικά και για την εταιρία μου, επειδή επικοινωνούμε σε πολύ βαθύτερο επίπεδο, αποφεύγουμε τις ασάφειες,\nκαι το πιο σημαντικό, η ομάδα μου ξέρει πως αυτά που σκέφτονται είναι σημαντικά.


Συλλεκτικό Παζάρι: Η πίστη και ο Αινστάιν\nΟ διάλογος είναι αστείος και δεν αποτελεί πραγματικό γεγονός.\nΧμ... ξερεις... εχω καποιες αμφιβολιες (αμφιβολαρες) για το εαν εγινε ποτε τετοιος διαλογος. Δηλαδη για πες μας, καποιος στην αιθουσα εγραφε τον διαλογο η μηπως ο ιδιος ο Αινσταιν το εγραψε καπου?\nΣε καθε περιπτωση φιλε μου πρεπει να μας πεις πιο ειναι το πρωτοτυπο κειμενο. Φυσικα τετοιο κειμενο δεν υπαρχει... Τετοια αστεια πραγματα ο Αινσταιν δεν θα μπορουσε να πει ποτε, ουτε στην νιοτη του.\nΕτσι για να μαθαινεις... οριστε ενα λινκ με ενα αναλογο αφελες κειμενο (δηθεν το Αινσταιν) και τα επιχειρηματα εναντιον του.\n9 Αυγούστου 2011 - 7:47 μ.μ.\n9 Αυγούστου 2011 - 7:48 μ.μ.


«Μικρά Αγγλία», η νέα ταινία του Παντελή Βούλγαρη\nΔημοσίευση 31 Ιουλίου 2013, 22:01 / Ανανεώθηκε 31 Ιουλίου 2013, 20:42\nΟλοκληρώθηκαν τα γυρίσματα της νέας ταινίας του Παντελή Βούλγαρη με τίτλο «ΜΙΚΡΑ ΑΓΓΛΙΑ».\nΟλοκληρώθηκαν τα γυρίσματα της νέας ταινίας του Παντελή Βούλγαρη με τίτλο «ΜΙΚΡΑ ΑΓΓΛΙΑ». Το σενάριο είναι της Ιωάννας Καρυστιάνη και βασίζεται στο ομότιτλο βιβλίο της που η ιστορία του διαδραματίζεται στο ναυτονήσι της Άνδρου, τις δεκαετίες του ’30 και ’40.Η «ΜΙΚΡΑ ΑΓΓΛΙΑ» εκδόθηκε το 1997, τιμήθηκε με το Κρατικό Βραβείο Μυθιστορήματος, αγαπήθηκε από χιλιάδες αναγνώστες και μεταφράστηκε σε πολλές ξένες γλώσσες.\nΗ πρόταση για την κινηματογράφηση έγινε στον Παντελή Βούλγαρη από Ανδριώτες που υποστήριξαν την παραγωγή με κάθε τρόπο. Η κινητοποίηση φορέων και κατοίκων του νησιού, η πολύπλευρη συμβολή και συμμετοχή τους υπογράφουν την υλοποίηση της ταινίας.\nΓια τη μητέρα τους, Μίνα (Αννέζα Παπαδοπούλου), σύζυγο καπετάνιου που προτιμά το Ατλάντικο Σουρ από το σπίτι του, ο έρωτας είναι κακός μπελάς και πόνος. Παρακάμπτοντας τα αισθήματα των κοριτσιών της, συνωμοτεί, αξιοποιεί γνωρισμίες και τις παντρεύει με γνώμονα το συμφέρον.\nΤην Όρσα με τον πλοιοκτήτη και καπετάνιο Νίκο Βατοκούζη (Μάξιμος Μουμούρης) και λίγο αργότερα τη Μόσχα με τον καπετάνιο πλέον Σπύρο. Άθελά της ναρκοθετεί το ίδιο της το σπιτικό. Το διώροφο που έχτισε με τα εμβάσματα του άντρα της. Στο κάτω σπίτι η Όρσα. Στο πάνω η Μόσχα.\nΠρωταγωνιστούν: Πηνελόπη Τσιλίκα, Σοφία Κόκκαλη, Αννέζα Παπαδοπούλου, Ανδρέας Κωνσταντίνου, Μάξιμος Μουμούρης, Βασίλης Βασιλάκης, Χρήστος Καλαβρούζος, Ειρήνη Ιγγλέση, Βαγγελιώ Ανδρεαδάκη, Αγγελική Παπαθεμελή, Χρύσα Παπαϊωάννου, Κώστας Κλεφτόγιαννης, Κατερίνα Αντωνακάκη, Ζωή Λιανοστάθη, Κλέα Σαμαντά, Βασίλης Πομώνης, Νίκος Παντζόπουλος, Μιράντα Ζησιμοπούλου, Ιωάννα Πιατά, Ρεγγίνα Λεβεδιάνου, Αινείας Τσαμάτης.\nΗ ταινία θα προβληθεί στους κινηματογράφους στις 5 Δεκεμβρίου 2013.


Αρχαία Ελλάς: O πρώτος ιερός πόλεμος στην αρχαία Ελλάδα\nΌταν ο Ηρακλής έκοψε και το τελευταίο αθάνατο κεφάλι της Λερναίας Ύδρας, το πήρε και το έθαψε βαθιά στη γη, τοποθετώντας πάνω του έναν βράχο. Ύστερα βούτηξε τα βέλη του στη δηλητηριώδη χολή του τέρατος κάνοντάς τα θανατηφόρα.\nΚι αν οι μύθοι έχουν πάντα μια δόση ιστορικής αλήθειας, τότε ο άθλος του Ηρακλή είναι η παλιότερη γνωστή αναφορά σε βιολογικό πόλεμο! Ιστορικά εξάλλου η λέξη «τοξικός» προέρχεται από τα εμβαπτισμένα στο δηλητήριο βέλη του τόξου του Ηρακλή: τοξικός ίσον θανατηφόρος, μας λέει ο αρχαίος μύθος (όπως μας παραδίδει την ετυμολογία ο Διοσκουρίδης)!\nΗ ανθρωπότητα έχει δυστυχώς αιματοκυλιστεί πολλάκις στην παγκόσμια ιστορία της και τα μαζικά εγκλήματα δεν λείπουν από την οικουμένη: γενοκτονίες, εθνοκαθάρσεις και λοιπά ξεκληρίσματα πληθυσμών στέκουν ζοφερά ορόσημα της ανθρώπινης αχρειότητας.\nΗ Ιστορία δεν φαίνεται βέβαια να παίρνει το μάθημά της, αφήνοντας λες τους αρχαίους προγόνους μας μόνους στην οδύσσεια για σοφία και σωφροσύνη. Γιατί η δική τους μαζική δολοφονία λειτούργησε ως πολύτιμο μάθημα που θα διέπνεε έκτοτε τον ελληνικό πολιτισμό, αποτρέποντάς τον από μαζικές εξοντώσεις πληθυσμών.\nΤο σκηνικό της φρίκης στήθηκε κατά το 590 π.X. στην πόλη Κίρρα, επίνειο των Δελφών, όταν τα κράτη μέλη της Δελφικής Αμφικτιονίας αποφάσισαν να απαλλαγούν από τα καμώματά της δηλητηριάζοντας μαζικά τον πληθυσμό της ώστε να μη μείνει κανένας, μήτε γέρος, μήτε νέος, μήτε βρέφος.\nΤο ζοφερό περιστατικό της δηλητηρίασης του πόσιμου νερού της Κίρρας με ελλέβορο από την αντίπαλη ομοσπονδία μετατράπηκε στην πιο μαύρη στιγμή του Πρώτου Ιερού Πολέμου, αν και το μάθημα που αποκόμισε ένας ολόκληρος πολιτισμός που είπανε «Κοινό των Ελλήνων» ήταν αποφασιστικής σημασίας τόσο για τη δική του ιστορία όσο και τις τύχες λίγο-πολύ του τότε γνωστού κόσμου.\nΗ τραγική κατάληξη της πολιορκίας της Κίρρας κατά τον Πρώτο Ιερό Πόλεμο (595-585 π.X.) είναι μάλιστα η αρχαιότερη καταγεγραμμένη περίπτωση μαζικής εξολόθρευσης, αν και η «καινοτομία» των αρχαίων Ελλήνων, για κείνους τουλάχιστον, θα έληγε εκεί…\nΗ «πέτρα του σκανδάλου» Κίρρα\nΗ αρχαία Κίρρα βρισκόταν στα σύνορα των Φωκίδας με την Οζολία Λοκρίδα και για μια μακρά περίοδο υπήρξε προσδεμένη στο άρμα των Φωκέων. Χτισμένη σε νευραλγικό σημείο του Κρισαίου Κόλπου, σε μια στρατηγική θέση όπου διασταυρώνονταν οι δρόμοι από τη Θεσσαλία, τη Βοιωτία και την Αιτωλία με τα θαλάσσια περάσματα από την Πελοπόννησο και τα νησιά, ήταν το κοντινότερο λιμάνι στους Δελφούς.\nΗ πόλη αναφέρεται από τον Όμηρο στην «Ιλιάδα» ως Κρίσα και από τον ποιητή Αλκαίο ως Κίρσα, ενώ ο Παυσανίας και ο Στράβωνας την αποκαλούν Κίρρα. Η Κίρρα φαίνεται να κατοικήθηκε κατά την πρωτοελλαδική εποχή και εξελίχθηκε σταδιακά σε σημαντικό εμπορικό κέντρο (στους μεσοελλαδικούς χρόνους), αφού στο λιμάνι της κατέφθαναν οι προσκυνητές των Δελφών και διακινούνταν αγαθά προς όλη την ευρύτερη περιοχή.\nΗ μεγάλη ακμή που απέκτησε γέννησε όμως στους κατοίκους της μεγάλες φιλοδοξίες, όταν μπλέχτηκαν στην προσπάθεια για τον έλεγχο της κοιλάδας του Πλειστού αλλά και του Μαντείου των Δελφών. Η Δελφική Αμφικτιονία την κατηγόρησε ότι εκμεταλλευόταν οικονομικά τους προσκυνητές του μαντείου, δίνοντας έτσι το έναυσμα να ξεσπάσει ο δεκαετής Πρώτος Ιερός Πόλεμος που έμελλε να οδηγήσει στην καταστροφή της το 590 π.Χ.\nΗ φωκική πόλη Κίρρα σύρθηκε λοιπόν σε πόλεμο με τα στρατεύματα της Δελφικής Αμφικτιονίας, μιας θρησκευτικο-πολιτικής ομοσπονδίας που αποτελούνταν από Θεσσαλούς, Σικυώνιους και Αθηναίους κυρίως, παρά το γεγονός ότι εκπροσωπούνταν δώδεκα φυλές της Στερεάς Ελλάδας και της Θεσσαλίας.\nΟι πολίτες της Κίρρας μπορεί μεν να παρενοχλούσαν όσους ανέβαιναν στο ιερό των Δελφών αποσπώντας χρήματα (και καταπατώντας κάποιες εκτάσεις που ανήκαν στο ιερό), τα βαθύτερα αίτια του πολέμου βρίσκονταν ωστόσο στις υπέρμετρες φιλοδοξίες των Θεσσαλών να επικρατήσουν οριστικά στη Φωκίδα και να ελέγξουν το Μαντείο των Δελφών, την ίδια ώρα που και οι Σικυώνιοι είχαν τα δικά τους συμφέροντα, να απαλλαγούν οριστικά από τους κιρραίους πειρατές δηλαδή που δρούσαν ανεξέλεγκτα στον Κορινθιακό Κόλπο και είχαν εξελιχθεί σε μεγάλο βραχνά.\nΟι παντοδύναμοι Θεσσαλοί είχαν εξασφαλίσει άλλωστε τον πλήρη έλεγχο της δελφικής συμμαχίας, την οποία είχαν μετατρέψει σε όργανό τους στην απόπειρα να πάρουν τα σκήπτρα του Μαντείου των Δελφών. Ο μόνος αντίπαλός τους ήταν οι Φωκείς και οι ανεξάρτητες ακόμα πόλεις Κρίσα και Κίρρα (το επίνειό της).\nΤο σκηνικό του πολέμου είχε στηθεί, αν και τα πράγματα δεν πήγαιναν ακριβώς όπως τα είχαν σχεδιάσει οι εισβολείς. Παρά τη μακροχρόνια πολιορκία από στεριά και θάλασσα, η πόλη δεν έλεγε να πέσει και η αντίσταση των κατοίκων της είχε κάτι από την παροιμιώδη γενναιότητα των αρχαίων Ελλήνων. Κάτι έπρεπε να γίνει για να καμφθεί η αντίσταση και οι προτάσεις έπεφταν βροχή. Μέχρι να στραφεί τουλάχιστον η συζήτηση στο νερό.\nΈνα από τα πολυτιμότερα αγαθά του πλανήτη δηλαδή τη σπουδαιότητα του οποίου γνώριζαν οι άνθρωποι από την αρχαιότητα και ακόμα πιο παλιά. Αν και τώρα ήταν η πρώτη φορά που το πόσιμο νερό θα μετατρεπόταν σε όπλο και μάλιστα μαζικής καταστροφής! Το σκεπτικό ήταν απλό: όλοι χρειάζονταν νερό και αν αυτό δηλητηριαζόταν, τότε θα προέκυπτε σοβαρό πρόβλημα.\nΤο Αμφικτιονικό Συνέδριο, με επικεφαλής την Αθήνα και τη Σικυώνα, κήρυξε τον ιερό πόλεμο στους ιερόσυλους Κιρραίους δίνοντας όρκο φοβερό στο δελφικό ιερατείο να εξαφανίσουν την πόλη από προσώπου γης, να καταστρέψουν τους αγρούς και τα καρποφόρα δέντρα της και τίποτα να μη θυμίζει ότι κάποτε ζούσε κάποιος εκεί. Είχαν εξάλλου τη σύμφωνη γνώμη του ίδιου του Απόλλωνα, καθώς διά στόματος Πυθίας πήραν τη διαβεβαίωση ότι ο ολύμπιος θεός είχε καταραστεί την ιερόσυλη πόλη. Αν ο Απόλλωνας δεν θα έδειχνε κανένα έλεος στα γυναικόπαιδα, έτσι αμείλικτα έπρεπε να φανούν και τα συμμαχικά στρατεύματα!\nΚαι πράγματι φάνηκαν. Οι σύμμαχοι πολιόρκησαν την καλά οχυρωμένη Κίρρα και παρά τις διαφορετικές εκδοχές που παραθέτουν οι αρχαίοι συγγραφείς, όλοι συμφωνούν πως οι πολιορκητές διέκοψαν την παροχή νερού προς την πόλη (είτε εκτρέποντας τον ποταμό είτε καταστρέφοντας τον υπόγειο αγωγό ύδρευσης) και μόλυναν το νερό με ελλέβορο, ο οποίος ήταν γνωστό για τις ισχυρές καθαρτικές του ιδιότητες. Kατόπιν επανέφεραν την παροχή νερού στην πόλη και το δηλητηριώδες φυτό έκανε τη δουλειά του.\nΣυναίνεση και πάλι δεν υπάρχει για το τι συνέβη τελικά στην Κίρρα, αν και η μοίρα της είχε σφραγιστεί. Άλλοι αναφέρουν πως ο πληθυσμός αποδεκατίστηκε από το τοξικό νερό και, κατ’ άλλους, η διάρροια αποδυνάμωσε τόσο πολύ τους κατοίκους που οποιαδήποτε αντίσταση ήταν πια αδύνατη. Κι έτσι εξολοθρεύτηκαν από τα στρατεύματα της Αμφικτιονίας που δεν έδειξαν κανένα έλεος, όπως είχαν υποσχεθεί.\nΚανένα όμως! Μετά τη νίκη τους, ο δελφικός συνασπισμός πότισε τα χωράφια της Κίρρας με το δηλητηριασμένο νερό για να μην ξαναφυτρώσει ποτέ και τίποτα στα εύφορα μέχρι πρότινος εδάφη. Όταν ο περιηγητής Παυσανίας επισκέφθηκε τον τόπο μπόλικους αιώνες αργότερα, το έδαφος ήταν ακόμα στέρφο. «Ο κάμπος γύρω από την Κίρρα είναι ακαλλιέργητος γιατί η γη είναι ακόμα καταραμένη και οι κάτοικοι δεν μπορούν να φυτέψουν δέντρα», γράφει ο Παυσανίας, ο οποίος αποδίδει μάλιστα το σχέδιο της μαζικής δολοφονίας στον αθηναίο νομοθέτη Σόλων τον Σοφό! Η σοφία του οποίου δεν πήγαζε βέβαια από τη ζοφερή πράξη, αλλά το ηθικό δίδαγμα όταν αντίκρισε τον αποδεκατισμένο πληθυσμό και τα άμοιρα παιδιά, δίνοντας όρκο ιερό να μην ξανασυμβεί ποτέ τέτοιο έγκλημα σε ελληνικό έδαφος.\nΙστορική συναίνεση δεν υπάρχει ούτε για τον εμπνευστή του ξεκληρίσματος της Κίρρας. Σύμφωνα με τον Φροντίνο, ειδικό στα στρατηγήματα, που έγραψε τον 1ο αιώνα μ.X., ήταν ο τύραννος της Σικυώνος και επικεφαλής της πολιορκίας, Kλεισθένης, αυτός που εφάρμοσε τον τακτικισμό. Στη σχετική αναφορά του Πολύαινου (2ος αιώνας μ.X.) επισημαίνεται ότι οι πολιορκητές ανακάλυψαν έναν κρυμμένο αγωγό που μετέφερε το νερό μέσα στην πόλη και κατά τον ιστορικό, ήταν ο στρατηγός των Θεσσαλών, Eυρύλοχος, αυτός που συμβούλευσε τους συμμάχους να συλλέξουν μεγάλες ποσότητες ελλέβορου από τη γειτονική Aντίκυρα και να τις ρίξουν στο νερό.\nO Παυσανίας απέδωσε όμως το δολοφονικό σχέδιο στον ίδιο τον Σόλωνα, ο οποίος όχι μόνο σκέφτηκε το μοιραίο σχέδιο αλλά πειραματίστηκε κιόλας με τα δηλητήρια για να βρει το αποτελεσματικότερο για το τρεχούμενο νερό! Σύμφωνα με τον περιηγητή, ο Σόλων ο Αθηναίος εξέτρεψε τη ροή του ποταμού Πλείστου ώστε να μην περνάει μέσα από την Kίρρα. Οι πολιορκημένοι άντεξαν όμως τη δοκιμασία αντλώντας ύδωρ από τα πηγάδια και συλλέγοντας το βρόχινο νερό.\nΤότε ήταν που ο αθηναίος νομομαθής και επικεφαλής των αθηναϊκών δυνάμεων (κατ’ άλλους, στρατηγός των Αθηναίων στη συγκεκριμένη περιπέτεια ήταν ο Αλκμαίων) έβαλε τους άντρες του να συλλέξουν ρίζες ελλέβορου και να τις ρίξουν στο ποτάμι. Όταν έκρινε δε ότι το νερό ήταν αρκούντως μολυσμένο, άλλαξε και πάλι τη ροή του ποταμού ώστε να διατρέξει ξανά την πόλη. Οι διψασμένοι κάτοικοι της Kίρρας ήπιαν αχόρταγα από το τοξικό νερό και ασθένησαν βαριά.\nO τέταρτος άνθρωπος στον οποίο αποδίδεται το μαύρο πλάνο ήταν ένας γιατρός ονόματι Nεβρός, ένας από τους Aσκληπιάδες (οπαδός του θεραπευτή Aσκληπιού, γιου του Aπόλλωνα). Σύμφωνα με αρχαίες ιατρικές πηγές, ο Nεβρός ήταν πρόγονος του μεγάλου γιατρού Iπποκράτη. H αναφορά που εμπλέκει τον Nεβρό είναι η αρχαιότερη που μας παραδίδεται, γραμμένη μόλις έναν αιώνα μετά την καταστροφή της Kίρρας. Η πηγή της είναι ο συγγραφέας Θεσσαλός, που αναφέρεται ως γιος του Iπποκράτη.\nO Θεσσαλός επισκέφθηκε την Aθήνα στα τέλη του 5ου αιώνα π.X. ως απεσταλμένος της Kω και έγραψε ότι αφότου η οπλή ενός αλόγου έσπασε τον μυστικό αγωγό που μετέφερε το νερό στην Kίρρα κατά τη διάρκεια μιας πολιορκίας, ο γιατρός Nεβρός βοήθησε τους πολιορκητές ρίχνοντας στο νερό μια φαρμακευτική ουσία που επέφερε εντερικές δυσλειτουργίες στους κατοίκους της Kίρρας, χαρίζοντας έτσι τη νίκη στη Δελφική Αμφικτιονία.\nΗ κατάληξη της ιστορίας μας, όπως κι αν έγινε τελικά, ήταν ολότελα τραγική, καθώς ο πληθυσμός της Κίρρας εξολοθρεύτηκε ολοσχερώς με τον έναν ή τον άλλο τρόπο. H αφήγηση μάλιστα του αποτρόπαιου περιστατικού εθεωρείτο παλιότερα ότι ανήκε στη σφαίρα του μύθου, καθώς δεν μπορούσαν να δεχτούν οι αρχαίοι μας πρόγονοι ότι κάποιος δικός τους θα έκανε ένα τέτοιο ανήκουστο έγκλημα!\nΟι ιστορικοί πείστηκαν όμως ότι η ιστορία ήταν αληθινή όταν την ανακάλυψαν σε κείμενα του ρήτορα Αισχίνη (4ος αιώνας π.X.) και ορισμένων ακόμα αξιόπιστων ελλήνων συγγραφέων (Στράβωνας και Διόδωρος ο Σικελιώτης).\nΕυτυχώς, αυτή η μορφή ολοκληρωτικού πολέμου δεν φαίνεται να ξαναχρησιμοποιήθηκε από Έλληνες κατά Ελλήνων ποτέ στον αρχαίο κόσμο, καθώς η αμφικτιονική συμμαχία αποτροπιάστηκε από την κατάληξη του σχεδίου της και έδωσε όρκο ιερό να μην ξαναπροβεί σε μαζική εξολόθρευση πληθυσμού.\nΟι πόλεμοι θα δίνονταν πια στο πεδίο της μάχης μεταξύ στρατών, αφήνοντας τον άμαχο πληθυσμό κατά μέρος. Η μόλυνση του νερού κρίθηκε απαράδεκτη και στο εξής απαγορευόταν διά ροπάλου από τους κανόνες του πολέμου.\nΑν το αρχαιότερο καταγεγραμμένο γεγονός δηλητηρίασης πόσιμου νερού και μαζικής δολοφονίας συνέβη στην Ελλάδα, εκεί έλαβε επίσης χώρα και ένα ιερό συμβόλαιο τιμής που δυστυχώς δεν θα ακολουθούσε η οικουμένη με τον ίδιο ευλαβικό τρόπο που μαγεύτηκε από τον αρχαιοελληνικό πολιτισμό και τα ιδανικά του. Αυτή η κληρονομιά των προγόνων μας θα περνούσε στα «ψιλά» της Ιστορίας, καθώς έκτοτε ο σκοπός θα αγίαζε όλα τα μέσα.


Lugar de Place, Rawai - Κριτικές εστιατορίων - TripAdvisor\nΑσία Ταϊλάνδη Πουκέτ Rawai Εστιατόρια σε Rawai Lugar de Place\n57/4 Moo 6 Rawai Beach | Beach Road, Rawai, Πουκέτ 83130, Ταϊλάνδη+66 92 471 9405Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 44 κριτικέςΕξαιρετικό70%Πολύ καλό11%Μέτριο11%Ανεπαρκές4%Πολύ κακό4%Ώρες εστιατορίου Κλειστό ΚΟΥΖΙΝΕΣ Ασιατική, Ταϊλανδέζικη, Αμερικανική, Θαλασσινά, Διεθνής, Ευρωπαϊκή, Κεντρικής Ευρώπης, Κατάλληλο για χορτοφάγους, Επιλογές βίγκαν ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 57/4 Moo 6 Rawai Beach | Beach Road, Rawai, Πουκέτ 83130, ΤαϊλάνδηΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Αυτό το εστιατόριο προσφέρει διανομή φαγητού στο χώρο σας;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι γαλλικό; Ναι Όχι Άγνωστο Αυτό το εστιατόριο είναι ιταλικό; Ναι Όχι Άγνωστο Αυτό το εστιατόριο είναι μεσογειακό; Ναι Όχι Άγνωστο Αυτό το εστιατόριο είναι για πίτσα;Ναι Όχι Άγνωστο Αυτό το μέρος είναι ψησταριά; Ναι Όχι Άγνωστο Αυτό το εστιατόριο προσφέρει καρεκλάκια για νήπια;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Κριτικές (44)Βαθμολογία ταξιδιωτών Εξαιρετικό8Πολύ καλό2Μέτριο1Ανεπαρκές0Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (12)Αγγλικά (36)Κινέζικα (Απλοπ.) (5)Περισσότερες γλώσσες Γλώσσα Ελληνικά (12)Αγγλικά (36)Κινέζικα (Απλοπ.) (5)Γαλλικά (3)Ιταλικά (2)Γερμανικά (1)Ρωσικά (1)Δείτε τι λένε οι ταξιδιώτες: 1 - 10 από 12 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιasianexpatGuangzhou1110Η κριτική γράφτηκε 27 Ιανουαρίου 2014 Εξαιρετικό φαγητό ... κρίμα για τον καπνόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιwilliambeachboyΜπανγκόκ, Ταϊλάνδη3418Η κριτική γράφτηκε 26 Ιανουαρίου 2014 μέσω κινητής συσκευής Περίεργο το φαγητό και η εξυπηρέτησηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBarney CNoosa heads89Η κριτική γράφτηκε 12 Ιανουαρίου 2014 Πολύ οικονομικόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Lulu h, General Manager του Lugar de Place, έχει απαντήσει σε αυτή την κριτικήΑπάντηση: 24 Ιανουαρίου 2014Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNieves20122014Λονδίνο, Ηνωμένο Βασίλειο1Η κριτική γράφτηκε 11 Ιανουαρίου 2014 1ης κατηγορίας κουζίναΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Lulu h, Owner του Lugar de Place, έχει απαντήσει σε αυτή την κριτικήΑπάντηση: 24 Ιανουαρίου 2014Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιEageddis56Η κριτική γράφτηκε 4 Ιουλίου 2013 μέσω κινητής συσκευής ΤΕΛΕΙΟΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRTWin90daysAustralia1914Η κριτική γράφτηκε 30 Ιουνίου 2013 Καθαρό και σύγχρονο, καλό για τα παιδιάΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJonHSydneySydney336121Η κριτική γράφτηκε 29 Ιουνίου 2013 Εξαιρετική ρύθμιση, άθλια γευσιγνωσία ποτάΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιgumbubble1Η κριτική γράφτηκε 9 Απριλίου 2013 Όπου όλη η διασκέδαση αρχίζει!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιFrederic_VDMΓάνδη, Βέλγιο1Η κριτική γράφτηκε 5 Απριλίου 2013 ακόμη καλύτερα από ό,τι χθες!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNtjackalAdelaide4815Η κριτική γράφτηκε 4 Απριλίου 2013 Εξαιρετικό φαγητό και εξυπηρέτηση καθαρό εστιατόριοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο12Ενημέρωση καταχώρισης… Στην περιοχή Κοντινά εστιατόριαRawai View Cafe' & Bar381 κριτικές 0,53 χλμ μακριά The Islander228 κριτικές 0,7 χλμ μακριά O'Paris Bar111 κριτικές 0,05 χλμ μακριά COCONUT Bar & Restaurant - Rawai Beach368 κριτικές 0,05 χλμ μακριά Κοντινά αξιοθέαταYa Nui Beach239 κριτικές 1,57 χλμ μακριά Rawai Beach1.310 κριτικές 0,36 χλμ μακριά Seafood Market160 κριτικές 1,11 χλμ μακριά Yanui Beach68 κριτικές 1,59 χλμ μακριά Βελτίωση αυτής της καταχώρισης\nΑσιατική, Ταϊλανδέζικη, Αμερικανική, Θαλασσινά, Διεθνής, Ευρωπαϊκή, Κεντρικής Ευρώπης, Κατάλληλο για χορτοφάγους, Επιλογές βίγκαν\n57/4 Moo 6 Rawai Beach | Beach Road, Rawai, Πουκέτ 83130, Ταϊλάνδη Τοποθεσία:


7€ για ένα (1) manicure με ημιμόνιμη βαφή με επιλογή από πολλά υπέροχα χρώματα για όμορφα και εκθαμβωτικά άκρα, από το Hair & Nails στο Χαλάνδρι. Έκπτωση 53%!! - Ψάχνουμε για εσάς τις καλύτερες προσφορές\nΔυνατότητα εξαργύρωσης προσφοράς άμεσα με την αγορά του κουπονιού και έως τις 31/05/2021. Η προσφορά ισχύει από Δευτέρα έως και Σάββατο. Εξαιρούνται οι επίσημες αργίες. Το κάθε κουπόνι ισχύει για 1 άτομο και αφορά συγκεκριμένα: ~Ένα (1) manicure με ημιμόνιμη βαφή με επιλογή από πολλά υπέροχα χρώματα. Κάθε χρήστης μπορεί να αγοράσει απεριόριστα κουπόνια για ατομική χρήση και υπό μορφή δώρου. Απαιτείται τηλεφωνική επικοινωνία 2 ημέρες νωρίτερα στο τηλέφωνο που αναγράφεται στο κουπόνι σας. Για ακύρωση ή αλλαγή ραντεβού απαιτείται τηλεφωνική επικοινωνία τουλάχιστον 1 ημέρα πριν. Τα ραντεβού κλείνονται πάντα με βάση την διαθεσιμότητα. Τα κουπόνια είναι απαραίτητο να εκτυπωθούν και να προσκομιστούν σε έντυπη μορφή.


Πολιτική διανόηση και ενοπλος λαός στο κοινοτιστικό κράτος | Λουκάς Σταύρου\nΠολιτική διανόηση και ενοπλος λαός στο κοινοτιστικό κράτος\nΣτο Κοινοτιστικό κράτος υπάρχει πάνω από όλα η ιδεολογία και ο φορέας αυτής δηλαδή ο ιδεολογικός πολιτικός στρατός που δίνει τις οργανωτικές και πολιτικές κατευθύνσεις που αφορούν τις σχέσεις του εθνικού κράτους με άλλα κράτη στο πεδίο του διεθνούς ανταγωνισμού καθώς και τον τρόπο οργάνωσης της πολιτείας.\nΧωρίς ιδεολογία όλα είναι χαμένα. Διότι τα ντόπια και διεθνή συμφέροντα θα παρεισφρήσουν μέσα στο λαό και θα επαναφέρουν τους ολιγαρχικούς θεσμούς της υπαρκτής δημοκρατίας.\nΣτο κοινοτιστικό κράτος ο καπιταλίστας , ο τσιφλικάς , ο ολιγάρχης , ο τραπεζίτης, δεν θα δικαιούται να απεργάζεται την καταστροφή των κοινοτιστικών θεσμών.\nΣυνεπώς το κοινοτιστικό κράτος δεν έχει καμία σχέση με την σημερινή δημοκρατία όπου ο λαός μεταμορφωμένος σε μάζα ατόμων κατασπαράσσεται από την ολιγαρχία και το ταξικό κράτος που ασκεί το μονοπώλιο της βίας.\nΤο κονοτιστικό κράτος είναι η ολιστική οργάνωση της οικονομίας και της πολιτικής και η αντίσταση του λαού σε κάθε μορφή συγκέντρωσης εξουσίας σε λίγα χέρια.\nΗ πολιτική διανόηση και ο ένοπλος λαός σε αρραγή ενότητα διασφαλίζουν την λαϊκή κυριαρχία επεκταση της οποίας είναι η κρατική κυριαρχία.\nΣε καμία περίπτωση ο ένοπλος λαός δεν θα επιτρέψει το ξεπούλημα της πατρίδος , την μείωση της εθνικής κυριαρχίας ή την κατάλυση του λαϊκού αυτεξούσιου από κάποια δύναμη που θα προσπαθήσει να αυτονομηθεί από την λαϊκή θέληση.\nΩς εκ τουτου θα μπορούσαμε να πούμε πως το κοινοτιστικό κράτος είναι κράτος οργανωτικό που για να δουλέψει και να αποδώσει δεν μπορεί να επιτρέψει στην ασθένεια να κατατρώει τις οικονομικο-πολιτικές δομές του.\nΤο κοινοτιστικό κράτος οφείλει να αντιμετωπίζει αποφασιστικά τους εχθρούς του με Δρακόντειους και Λυκούργειους νόμους.\nNext:Ο πατριδοκάπηλος ρόλος του αυτονομαζόμενου ελληνικού εθνικισμού\nPrevious:Όχι άλλη πενταμερής


ΓΑΥΔΟΣ ,ΠΕΡΙΠΛΑΝΗΣΗ ΣΤΗ ΝΟΤΙΑ ΚΡΗΤΗ ΤΟΥ ΛΙΒΥΚΟΥ Κ ΤΟΥ ΟΝΕΙΡΟΥ, 4ήμερη αεροπορική εκδρομή, αναχωρήσεις από ΑΘΗΝΑ 06-09 & 20-23 Αυγούστου 2021, από 330 !\nΓΑΥΔΟΣ, ΠΕΡΙΠΛΑΝΗΣΗ ΣΤΗ ΝΟΤΙΑ ΚΡΗΤΗ ΤΟΥ ΛΙΒΥΚΟΥ Κ ΤΟΥ ΟΝΕΙΡΟΥ, 4ήμερη αεροπορική εκδρομή, αναχωρήσεις από ΑΘΗΝΑ 06-09 & 20-23/8/2021, από 330!\nTempi Holidays , τα ταξίδια που αξίζουν ! / Ταξίδια / Ομαδικά ταξίδια / Εσωτερικού αεροπορικές εκδρομές / ΓΑΥΔΟΣ, ΠΕΡΙΠΛΑΝΗΣΗ ΣΤΗ ΝΟΤΙΑ ΚΡΗΤΗ ΤΟΥ ΛΙΒΥΚΟΥ Κ ΤΟΥ ΟΝΕΙΡΟΥ, 4ήμερη αεροπορική εκδρομή, αναχωρήσεις από ΑΘΗΝΑ 06-09 & 20-23/8/2021, από 330!\nΠΕΡΙΠΛΑΝΗΣΗ ΣΤΗ ΝΟΤΙΑ ΚΡΗΤΗ ΤΟΥ ΛΙΒΥΚΟΥ Κ ΤΟΥ ΟΝΕΙΡΟΥ\nΧανιά – Λουτρό – Ελαφονήσι – Αγια Ρούμελη –\nΦαράγγι Σαμαριάς – Γαύδος – Πρέβελη – Ρέθυμνο\n06-09 & 20-23 Αυγούστου 2021\nαπό 330 !\n1η ημέρα: Αθήνα – Χανιά- Ελαφονήσι – Σφακιά -Λουτρό\nΆφιξη στο αεροδρόμιο των Χανίων, επιβίβαση στο πούλμαν και αναχώρηση για μία από τις πιο όμορφες και φημισμένες παραλίες της Ελλάδας, το υπέροχο Ελαφονήσι. Το Ελαφονήσι είναι ένα μικρό νησί τόσο κοντά στην ακτή ώστε μπορεί κανείς να φτάσει περπατώντας μία απόσταση 200 περίπου μέτρων. Τα κρυστάλλινα, γαλαζοπράσινα, ρηχά νερά σε συνδυασμό με την ψιλή λευκή και κόκκινη, από τα κοράλλια, άμμο συνθέτουν ένα τοπίο απαράμιλλης ομορφιάς! Η διαδρομή προς το Ελαφονήσι δε θα σας αφήσει παραπονεμένους. Περνώντας μέσα από μικρά παραδοσιακά χωριουδάκια και διασχίζοντας κατά μήκος το Τοπολιανό φαράγγι φθάνουμε στο Ελαφονήσι θα είστε ελεύθεροι να χαλαρώσετε στην παραλία και να απολαύσετε το τοπίο και την θάλασσα. Στη συνέχεια μεταφερόμαστε στα Σφακιά απ’ όπου παίρνουμε το καραβάκι για το Λουτρό. Άφιξη, μεταφορά και τακτοποίηση στο ξενοδοχείο. Διανυκτέρευση.\n2η ημέρα: Αγία Ρουμέλη -Φαράγγι Σαμαριάς – Λουτρό\nΠρωινό και αναχώρηση με καραβάκι για την Αγία Ρουμέλη. Ελεύθερος χρόνος για μπάνιο και χαλαρή βόλτα στο γραφικό χωριό για καφέ ή φαγητό σε κάποιο γραφικό ταβερνάκι. Από την Αγία Ρουμέλη υπάρχει η δυνατότητα για όσους το επιθυμούν να διασχίσουν μέρος του φαραγγιού ξεκινώντας από το νότιο τμήμα και φθάνοντας στο πιο γνωστό μέρος του γνωστό ως Πόρτες ή Σιδερόπορτες, όπου οι πλευρές του έρχονται σε απόσταση μόλις 4μ., ενώ υψώνονται σε ύψος 500μ.! Το φαράγγι της Σαμαριάς αποτελεί το μακρύτερο φαράγγι της Ευρώπης και αποτελεί τμήμα του Εθνικού Δρυμού που ιδρύθηκε το 1962 για την προστασία της χλωρίδας και της πανίδας των Λευκών Ορέων Το απόγευμα παίρνουμε το καραβάκι και επιστρέφουμε στο Λουτρό. Μεταφορά στο ξενοδοχείο, διανυκτέρευση.\n3η ημέρα: Εκδρομή στη Γαύδο\nΠρωινό και ελεύθερη μέρα στο Λουτρό. Εναλλακτικά σας προτείνουμε κρουαζιέρα στην Γαύδο. Θα περάσουμε την μέρα μας στο νοτιότερο νησί της Ελλάδος, όπου φημίζεται για την εκπληκτική αίσθηση απομόνωσης, την απλότητα και τις μοναδικές παραλίες. Γαύδος, το νησί της ελευθερίας και της χαλάρωσης. Το απόγευμα επιστροφή στο Λουτρό.\n4η ημέρα: Σφακιά – Πρέβελη – Ρέθυμνο– Πτήση επιστροφής από Χανιά\nΠρωινό και στην συνέχεια αναχωρούμε με το πλοίο της γραμμής για τα Σφακιά, όπου θα παραμείνουμε για ένα καφεδάκι. Στην συνέχεια επιβιβαζόμαστε στο λεωφορείο με προορισμό μας την μονή Πρεβέλης. Στις όχθες της Πρέβελης σχηματίζεται το δεύτερο μεγαλύτερο φοινικόδασος της Κρήτης, μετά από αυτό στο Βάι, που φιλοξενεί το ενδημικό Κρητικό φοινικόδεντρο του Θεόφραστου. Το ποτάμι σχηματίζει μια μικρή λίμνη μήκους 500μ στην έξοδό του προς τη θάλασσα με νερό όλο το χρόνο. Μπορείτε να περπατήσετε κατά μήκος του ποταμού, κάτω από τη σκιά των φοινίκων και των άλλων δέντρων όπως και να αρχίσετε να ανηφορίζετε το υπέροχο φαράγγι. Στη συνέχεια θα αναχωρήσουμε για το πανέμορφο Ρέθυμνο όπου θα έχουμε ελεύθερη ώρα για φαγητό και βόλτα. Αναχώρηση για το αεροδρόμιο των Χανίων για την πτήση της επιστροφής μας.\n06 Αυγούστου Αθήνα – Χανιά GQ 250 06.50 07.50\n09 Αυγούστου Χανιά – Αθήνα GQ 255 21.50 22.40\n20 Αυγούστου Αθήνα – Χανιά GQ 250 06.50 07.50\n23 Αυγούστου Χανιά – Αθήνα GQ 255 21.50 22.40\n*Αεροπορικά εισιτήρια με φόρους αεροδρομίων & αποσκευή\n*(3) διανυκτερεύσεις στο ξενοδοχείο Madares στο Λουτρό\n*Μεταφορές με πολυτελές λεωφορείο σύμφωνα με το πρόγραμμα της εκδρομής & τα καραβάκια\n*Είσοδοι σε μουσεία, σπήλαια και αρχαιολογικούς χώρους\n*Ο φόρος διαμονής το δωμάτιο ημερησίως\n*Η εκδρομή στην Γαύδο αξίας 50 € κατ’ άτομο